CELEX: 
Language: lt
Date: 2021-06-22 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Reglamentas (ES) 2016/1139 papildomas 2021–2023 m. taikytinomis įpareigojimo iškrauti Baltijos jūros lašišų laimikį specifikacijomis

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Vienas iš pagrindinių bendros žuvininkystės politikos (BŽP) tikslų – pagal Reglamentą (ES) Nr. 1380/2013
                  1
                dėl BŽP (toliau – pagrindinis BŽP reglamentas) įgyvendinant įpareigojimą iškrauti laimikį palaipsniui sustabdyti laimikio, sužvejoto vykdant bet kokią Europos Sąjungos (ES) žvejybą, išmetimą į jūrą. Taip siekiama geriau išnaudoti turimus išteklius, o tai atitinka visuomenės lūkestį, kad bus panaikinta praktika tinkamas parduoti žuvis išmesti atgal į jūrą. Atliekant paskutinės BŽP reformos poveikio vertinimą
                  2
                nustatyta, kad svarbus nepakankamo BŽP aplinkosauginio tvarumo veiksnys – didelis į jūrą išmetamų žuvų kiekis. Žuvų išmetimas į jūrą tebėra didelės dalies žvejybos Baltijos jūroje problema
                  3
               .
            
            
               Pagal pagrindinio BŽP reglamento 15 straipsnio 1 dalį įpareigojimas iškrauti laimikį Baltijos jūroje taikomas visoms rūšims, dėl kurių taikomi laimikio limitai. Tame reglamente taip pat numatytos įvairios nuostatos, kuriomis siekiama palengvinti įpareigojimo iškrauti laimikį įgyvendinimą, visų pirma konkretūs lankstumo mechanizmai, kurie taikomi pagal daugiamečius planus, o tais atvejais, kai daugiamečių planų nėra, pagal vadinamuosius išmetimo į jūrą mažinimo planus. Šie planai – laikina trejų metų trukmės priemonė ir jų galiojimas gali būti pratęstas vieną kartą. Tokie laikini žuvų išmetimo į jūrą mažinimo planai, taikomi Baltijos jūros lašišoms, buvo priimti 2014
                  4
                ir 2017 m.
                  5
                Paskutinis išmetimo į jūrą mažinimo planas baigė galioti 2020 m. gruodžio 31 d. 
            
            
               Siekiant palengvinti įpareigojimo iškrauti laimikį įgyvendinimą, daugiamečio Baltijos jūros plano reglamento
                  6
               , iš dalies pakeisto Reglamentu (ES) 2020/1781
                  7
               , 7 straipsnio 1 dalies a punktu Komisijai suteikiami įgaliojimai, remiantis valstybių narių pateikta bendra rekomendacija, priimti nuostatas, kuriomis leidžiama netaikyti įpareigojimo iškrauti laimikį visoms rūšims, dėl kurių taikomas įpareigojimas iškrauti laimikį ir kurios įtrauktos į daugiametį planą (įskaitant lašišas), jei moksliniai įrodymai rodo didelį išgyvenamumą, atsižvelgiant į žvejybos įrankio, žvejybos praktikos ir ekosistemos charakteristikas. 
            
            
               2.KONSULTACIJOS PRIEŠ PRIIMANT AKTĄ
            
            
               Siekdamos įgyvendinti regionalizavimo principą, Baltijos jūros regiono valstybės narės įsteigė regioninį Baltijos jūros žuvininkystės forumą (BALTFISH). 
            
            
               Rengdamas bendrą rekomendaciją, BALTFISH konsultavosi su Baltijos jūros patariamąja taryba. 
            
            
               2020 m. gegužės 12 d. BALTFISH pateikė bendrą rekomendaciją prašydamas pratęsti dabartinės dideliu išgyvenamumu grindžiamos išimties taikymą lašišoms, išskyrus lašišas, sužvejotas pontoninėmis gaudyklėmis su įtaisytu bemazgio tinklo maišu. Be to, bendras paleidžiamų lašišų kiekis turėtų būti nedidelis. 
            
            
               2020 m. gegužės 18–22 d. ŽMTEK ekspertų darbo grupė 20-04
                  8
                įvertino pateiktus dokumentus. ŽMTEK pažymėjo, kad, remiantis bendra rekomendacija, 2017–2019 m. žvejojant žvejybos įrankiais, kuriems taikoma dabartinė išimtis, išmestos lašišos sudarė 0,7–4,3 %. Nauja informacija, pateikta siekiant pagrįsti bendrą rekomendaciją, visų pirma susijusi su pontoninėmis gaudyklėmis su įtaisytu bemazgio tinklo maišu. Dėl pontoninių gaudyklių ŽMTEK pažymėjo, kad iš pateikto tyrimo matyti, jog naudojant pontonines gaudykles be įtaisyto bemazgio tinklo maišo išgyvenamumas yra 29 %, o gaudykles su tokiu maišu – 52 %. ŽMTEK taip pat atkreipė dėmesį į tai, kad tyrime teigiama, jog (palyginti didelis) mirtingumas buvo siejamas su išskirtinai dideliu natūraliu mirtingumu (22 %) tyrimo rajone. ŽMTEK pažymėjo, kad remiantis įrodymais galima daryti išvadą, jog pontoninių gaudyklių su įtaisytu bemazgio tinklo maišu poveikis po sužvejojimo paleidžiamoms lašišoms gali būti švelnesnis. ŽMTEK nurodė, kad žvejojant tinklinėmis gaudyklėmis galima atsargiai (rankomis) išimti lašišas po vieną iš žvejybos įrankio žuvų maišo ir jas paleisti. Be to, ŽMTEK paminėjo tinklinėmis gaudyklėmis žvejojamų lašišų išgyvenamumo tyrimą
                  9
               , kuriame sugautų ir paleistų žuvų išgyvenamumas įvertintas 89 %. ŽMTEK taip pat pažymėjo, kad ankstesniame 2014 m. vertinime
                  10
                nurodyta, jog su tradicinėmis tinklinėmis gaudyklėmis ir venteriais susiję duomenys rodo, kad žuvų mirtingumas iškart išmetus jas į jūrą paprastai mažesnis nei 10 %. Vis dėlto ŽMTEK padarė išvadą, kad su bučiais ir užtveriamaisiais tinklais susijusių įrodymų nepakanka, bet, jo nuomone, pagrįsta daryti prielaidą, jog mirtingumas taip pat neturėtų būti didelis. 
            
            
               Atsižvelgdama į ŽMTEK vertinimą, Komisija paprašė BALTFISH persvarstyti išimties poreikį, atsižvelgiant į labai nedidelį į jūrą išmetamų lašišų kiekį, o jei atsakymas dėl tokio poreikio būtų teigiamas – paaiškinti, kokį paleidžiamų lašišų kiekį BALTFISH vertina kaip nedidelį. 2020 m. rugsėjo 15 d. BALTFISH pateikė atsakymą, t. y. atsiuntė atnaujintą 2020 m. rugsėjo 8 d. bendrą rekomendaciją, kurioje pabrėžiama, kad minėta išimtis paskatino žvejojant kitų rūšių nei lašišos žuvis naudoti selektyvesnius ir mažo poveikio žvejybos įrankius. Be to, bendroje rekomendacijoje pažymėta, kad taikant išimtį būtų galima sumažinti paukščių ir žinduolių priegaudą, o kai kuriuose regionuose būtų galima apsaugoti laukinių lašišų išteklius, nes sužvejotos laukinės lašišos būtų paleidžiamos, o paliekamos tik ūkiuose išaugintos lašišos. Galiausiai, taikant išimtį būtų lengviau valdyti kvotas, visų pirma suteikiant žvejams galimybę laukines lašišas paleisti, o ūkiuose išaugintas lašišas pasilikti. BALTFISH taip pat pasiūlė išimtį taikyti ne daugiau kaip 8 % kiekvienos valstybės narės metinės lašišų kvotos. Šis apribojimas dar labiau sumažintų galimą neigiamą šios išimties poveikį ištekliams.
            
            
               Be to, siekdamas atsižvelgti į minėtą ŽMTEK vertinimą EWG 20-04 dėl bučių ir užtveriamųjų tinklų, BALTFISH atsiuntė antrą kartą atnaujintą bendrą rekomendaciją, datuotą 2021 m. kovo 16 d. Bučiai į bendrą rekomendaciją nebebuvo įtraukti. Dėl užtveriamųjų tinklų BALTFISH paaiškino, kad jie yra tinklinių gaudyklių, kurios įtrauktos į ŽMTEK 2014 m. įvertintą 2006 m. tyrimą, pakategorė, nors užtveriamieji tinklai atskirai paminėti nebuvo. Be to, tęsiami tolesni tyrimai ir iki 2023 m. gegužės mėn. bus pateikti atitinkami duomenys, kad ŽMTEK galėtų atlikti vertinimą. Galiausiai BALTFISH pakeitė išimties taikymo apribojimą į 8 % metinio kiekvienos valstybės narės lašišų kvotos laimikio. Konsultacijose su Žvejybos ir akvakultūros ekspertų grupe pabrėžta, kad, kaip nurodyta bendroje rekomendacijoje, išimties taikymo sritis turėtų būti nustatoma remiantis 2014 m., o ne 2017 m. priimta išimtimi, nes lašišų priegauda gali būti sužvejojama Baltijos jūroje vykdant bet kokią žvejybą tų tipų žvejybos įrankiais, kuriems taikoma išimtis.   
            
            
               Remdamasi ŽMTEK vertinimu, atnaujinta bendra rekomendacija ir Komisijos tarnybų atliktu vidaus vertinimu, Komisija mano, kad pateikta bendra rekomendacija atitinka Reglamento (ES) 2016/1139 7 straipsnio 1 dalies a punktą, kaip nurodyta pirmiau, ir Reglamento (ES) Nr. 1380/2013 15 straipsnio 4 dalies b punktą. Tačiau nukrypti leidžiančios nuostatos taikymo laikotarpis turėtų būti ribotas, o ŽMTEK nurodyta papildoma informacija turėtų būti pateikta laiku iki šios nukrypti leidžiančios nuostatos galiojimo pabaigos. Į pateiktą informaciją bus atsižvelgta vertinant, ar reikėtų pratęsti nukrypti leidžiančios nuostatos taikymą įvairių tipų žvejybos įrankiams. 
            
            
               Lašišoms taikoma išgyvenamumu grindžiama išimtis pagal Komisijos deleguotąjį reglamentą (ES) 2018/211 nustojo galioti 2020 m. gruodžio 31 d. Ši išimtis turi tiesioginį poveikį Sąjungos laivų žvejybos sezono planavimui ir susijusiai ekonominei veiklai. Todėl, siekiant užtikrinti teisinį tęstinumą, šį reglamentą tikslinga taikyti atgaline data nuo 2021 m. sausio 1 d.
            
            
               3.
                     DELEGUOTOJO AKTO TEISINIAI ASPEKTAI
            
            
               Siūlomų veiksmų santrauka
            
            
               Pagrindinis teisinis veiksmas – priimti priemones, kuriomis būtų sudarytos palankesnės sąlygos įgyvendinti įpareigojimą iškrauti laimikį. Reglamente nurodomos žuvų ir žvejybos rūšys, kurioms turi būti taikomos konkrečios priemonės, taip pat dideliu išgyvenamumu grindžiamos išimtys. 
            
            
               Teisinis pagrindas
            
            
               Europos Parlamento ir Tarybos reglamento (ES) 2016/1139 7 straipsnio 1 dalies a punktas.
            
         
         
            
               Subsidiarumo principas
            
            
               Pasiūlymas priklauso išimtinei Europos Sąjungos kompetencijai.
            
            
               Proporcingumo principas
            
            
               Pasiūlymas patenka į deleguotųjų įgaliojimų, suteiktų Komisijai pagal Reglamento (ES) 2016/1139 7 straipsnio 1 dalies a punktą, taikymo sritį ir juo neviršijama tai, kas būtina tos nuostatos tikslui pasiekti.
            
            
               Priemonės pasirinkimas
            
            
               Siūloma priemonė – Komisijos deleguotasis reglamentas.
            
            
               Kitos priemonės būtų netinkamos dėl šios priežasties: Komisijai suteikti įgaliojimai deleguotaisiais aktais priimti dideliu išgyvenamumu grindžiamas įpareigojimo iškrauti laimikį išimtis. Tiesioginių valdymo interesų turinčios valstybės narės pateikė bendrą rekomendaciją. Joje išdėstytos ir į šį pasiūlymą įtrauktos priemonės grindžiamos patikimiausiomis turimomis mokslinėmis rekomendacijomis ir atitinka visus Reglamento (ES) Nr. 1380/2013 18 straipsnio 5 dalyje nustatytus reikalavimus.
            
            
               KOMISIJOS DELEGUOTASIS REGLAMENTAS (ES) …/...
            
            
               2021 06 22
            
            
               kuriuo Reglamentas (ES) 2016/1139 papildomas 2021–2023 m. taikytinomis įpareigojimo iškrauti Baltijos jūros lašišų laimikį specifikacijomis
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2016 m. liepos 6 d. Europos Parlamento ir Tarybos reglamentą (ES) 2016/1139, kuriuo nustatomas daugiametis Baltijos jūros menkių, silkių ir šprotų išteklių valdymo ir tų išteklių žvejybos planas ir iš dalies keičiamas Tarybos reglamentas (EB) Nr. 2187/2005 bei panaikinamas Tarybos reglamentas (EB) Nr. 1098/2007
                  11
               , ypač į jo 7 straipsnio 1 dalies a punktą,
            
            
               kadangi:
            
            
               (1)Reglamentu (ES) Nr. 1380/2013
                  12
                siekiama palaipsniui sustabdyti laimikio, sužvejoto vykdant bet kokią ES žvejybą, išmetimą į jūrą įgyvendinant įpareigojimą iškrauti rūšių, dėl kurių taikomi laimikio limitai, žuvų laimikį; 
            
            
               (2)įpareigojimas iškrauti laimikį pagal Reglamento (ES) Nr. 1380/2013 15 straipsnio 1 dalies a punktą lašišų žvejybai Baltijos jūroje taikomas nuo 2015 m. sausio 1 d.; 
            
            
               (3)Reglamento (ES) Nr. 1380/2013 15 straipsnio 6 dalimi Komisija įgaliojama tais atvejais, kai pagal to reglamento 9 straipsnį parengto daugiamečio plano nėra, priimti trejų metų trukmės išmetimo į jūrą mažinimo planus su išsamiais įpareigojimo iškrauti laimikį įgyvendinimo nurodymais, kurių galiojimas gali būti pratęstas dar trejiems metams. Tokie išmetimo į jūrą mažinimo planai priimami remiantis bendromis rekomendacijomis, kurias rengia valstybės narės, pasikonsultavusios su atitinkamomis patariamosiomis tarybomis;
            
            
               (4)Komisijos deleguotuoju reglamentu (ES) Nr. 1396/2014
                  13
                nustatytas atlantinių lašišų, atlantinių silkių, atlantinių šprotų ir atlantinių menkių žvejybai Baltijos jūroje skirtas išmetimo į jūrą mažinimo planas. Į tą planą įtraukta įpareigojimo iškrauti laimikį išimtis, visų pirma taikoma lašišoms dėl įrodyto didelio šios rūšies žuvų išgyvenamumo, kaip numatyta Reglamento (ES) Nr. 1380/2013 15 straipsnio 4 dalies b punkte. Reglamentas (ES) Nr. 1396/2014 nustojo galioti 2017 m. gruodžio 31 d. Minėtoji Baltijos jūros lašišoms taikoma išgyvenamumu grindžiama išimtis atnaujinta Komisijos deleguotuoju reglamentu (ES) 2018/211
                  14
               , nustojusiu galioti 2020 m. gruodžio 31 d.; 
            
            
               (5)Reglamente (ES) 2016/1139 nustatytas daugiametis Baltijos jūroje žvejojamų išteklių valdymo planas ir išdėstyti išsamūs įpareigojimo iškrauti tų išteklių, įskaitant lašišas, laimikį įgyvendinimo nurodymai. To reglamento 7 straipsnio 1 dalies a punktu Komisijai suteikti įgaliojimai priimti deleguotuosius aktus, kuriais tas reglamentas papildomas išsamiomis su dideliu išgyvenamumu susijusiomis įpareigojimo iškrauti laimikį įgyvendinimo nuostatomis;
            
            
               (6)tiesioginių žvejybos Baltijos jūroje valdymo interesų turi Danija, Vokietija, Estija, Latvija, Lietuva, Lenkija, Suomija ir Švedija. Pasikonsultavusios su Baltijos jūros patariamąja taryba, minėtos valstybės narės 2020 m. gegužės 12 d. pateikė Komisijai bendrą rekomendaciją
                  15
               . Iš atitinkamų mokslo įstaigų gauta mokslinės informacijos. 2020 m. rugsėjo 8 d. ir 2021 m. kovo 16 d. bendra rekomendacija atnaujinta;
            
         
         
            
               (7)iš dalies pakeistoje bendroje rekomendacijoje siūloma Komisijos deleguotajame reglamente (ES) 2018/211 numatytą įpareigojimo iškrauti laimikį išimtį, taikomą lašišų laimikiui, sužvejotam tam tikrais pasyviosios žvejybos įrankiais, taikyti ir po 2020 m. gruodžio 31 d. Ta išimtimi skatinama žvejojant kitų rūšių nei lašišos žuvis naudoti selektyvesnius ir mažo poveikio žvejybos įrankius. Be to, taikant išimtį būtų galima sumažinti paukščių ir žinduolių priegaudą. Kai kuriuose regionuose ji taip pat palengvintų kvotų valdymą ir sudarytų sąlygas apsaugoti laukinių lašišų išteklius, nes sužvejotos laukinės lašišos būtų paleidžiamos į jūrą, o paliekamos tik ūkiuose išaugintos lašišos. Tačiau bučiams išimtis nebeturėtų būti taikoma, o pontoninių gaudyklių atveju į išimties taikymo sritį turėtų būti įtrauktos tik pontoninės gaudyklės su įtaisytu bemazgio tinklo maišu (vittjanpåse). Be to, siekiant dar labiau sumažinti galimą neigiamą tos išimties poveikį ištekliams, bendroje rekomendacijoje siūloma, kad išimtis turėtų būti taikoma ne daugiau kaip 8 % metinio kiekvienos valstybės narės lašišų kvotos laimikio. Galiausiai, konsultacijose su Žvejybos ir akvakultūros ekspertų grupe pabrėžta, kad, kaip nurodyta bendroje rekomendacijoje, išimtis turėtų būti taikoma lašišoms, sužvejotoms vykdant bet kokią žvejybą atitinkamais pasyviosios žvejybos įrankiais;
            
            
               (8)Žuvininkystės mokslo, technikos ir ekonomikos komitetas (ŽMTEK) peržiūrėjo bendroje rekomendacijoje pateiktus mokslinius įrodymus
                  16
               . ŽMTEK priminė anksčiau atliktą tinklinių gaudyklių ir venterių vertinimą
                  17
               , kartu primindamas ir tai, kad reikia daugiau informacijos, kad būtų galima patvirtinti dėl bučių ir užtveriamųjų tinklų padarytas su išgyvenanumu susijusias prielaidas. Dėl to į atnaujintą bendrą rekomendaciją bučiai nebeįtraukti. Be to, valstybės narės paaiškino, kad anksčiau pateikti duomenys apėmė ir užtveriamuosius tinklus, nors jie atitinkamame tyrime aiškiai paminėti nebuvo, ir kad atliekami tolesni tyrimai. Todėl valstybės narės įsipareigojo iki šio deleguotojo akto galiojimo pabaigos pateikti daugiau informacijos apie užtveriamaisiais tinklais sužvejotų lašišų išgyvenamumą. Atsižvelgiant į tai, kad ŽMTEK ankstesniame vertinime nurodė, jog užtveriamieji tinklai veikia panašiai kaip tinklinės gaudyklės ir venteriai, ir į tai, kad bendroje rekomendacijoje valstybės narės įsipareigojo atlikti tolesnius mokslinius tyrimus, išimtis turėtų būti taikoma toliau. Dėl pontoninių gaudyklių ŽMTEK pažymėjo, kad gaudyklių su įtaisytu bemazgio tinklo maišu poveikis gali būti švelnesnis, palyginti su gaudyklėmis be tokio maišo. Rezultatai rodo, kad lašišų, sužvejotų pontoninėmis gaudyklėmis su įtaisytu bemazgio tinklo maišu, išgyvenamumas buvo 52 %, nors, priklausomai nuo aplinkos sąlygų, jis gali būti gerokai didesnis. Vykdomi tolesni mokslinių tyrimų projektai; 
            
            
               (9)bendroje rekomendacijoje siūlomos priemonės atitinka Reglamento (ES) Nr. 1380/2013 15 straipsnio 4 dalies b punktą, todėl vadovaujantis to reglamento 18 straipsnio 3 dalimi ir Reglamento (ES) 2016/1139 7 straipsnio 1 dalies a punktu jas galima įtraukti į šį reglamentą. Tačiau, remiantis ŽMTEK vertinimu, ši išimtis turėtų būti taikoma laikinai, o atitinkamos valstybės narės, likus pakankamai laiko iki šio reglamento galiojimo pabaigos, turėtų pateikti ŽMTEK nurodytą atitinkamą papildomą informaciją ir duomenis;
            
            
               (10)atsižvelgiant į išdėstytas aplinkybes, šio reglamento galiojimo trukmė turėtų būti apribota iki trejų metų, siekiant užtikrinti, kad būtų galima atnaujinti išimties taikymo ir atitinkamos žvejybos raidos vertinimą;  
            
            
               (11)Komisijos deleguotuoju reglamentu (ES) 2018/211 suteikta išimtis baigė galioti 2020 m. gruodžio 31 d., taigi siekiant užtikrinti teisinį tęstinumą, šis reglamentas turėtų būti taikomas nuo 2021 m. sausio 1 d. Teisinio tikrumo ir skubos sumetimais šis reglamentas turėtų įsigalioti kitą dieną po jo paskelbimo,
            
            
               PRIĖMĖ ŠĮ REGLAMENTĄ:
            
            
               1 straipsnis 
                  Dalykas ir taikymo sritis
            
            
               Šiame reglamente nustatomos taisyklės ir jis 2021–2023 m. taikomas įpareigojimui iškrauti Baltijos jūroje sužvejotų lašišų laimikį. 
            
            
               2 straipsnis 
                  Terminų apibrėžtys
            
            
               Šiame reglamente vartojamo termino apibrėžtis:
            
            
               Baltijos jūra – ICES IIIb, IIIc ir IIId kvadratai, kaip apibrėžta Reglamento (ES) Nr. 1380/2013 4 straipsnio 2 dalies b punkte.
            
            
               3 straipsnis 
                  Didelio išgyvenamumo rūšims skirta išimtis
            
            
               1.
                     Reglamento (ES) Nr. 1380/2013 15 straipsnio 4 dalies b punkte nurodyta didelio išgyvenamumo rūšims skirta išimtis taikoma lašišų, sužvejotų venteriais, užtveriamaisiais tinklais ir visų kitų tipų tinklinėms gaudyklėmis, išskyrus pontonines gaudykles be įtaisyto bemazgio tinklo maišo, laimikiui.
            
            
               2. 1 dalyje nurodyta išimtis taikoma ne daugiau kaip 8 % bendro metinio kiekvienos valstybės narės lašišų kvotos laimikio.
            
            
               3. 1 dalyje nustatytą išimtį atitinkančios sužvejotos lašišos nedelsiant paleidžiamos atgal į jūrą. 
            
            
               4 straipsnis 
                  Baigiamosios nuostatos
            
            
               Iki 2023 m. gegužės 1 d. tiesioginių valdymo interesų turinčios valstybės narės Komisijai pateikia papildomą informaciją, pagal kurią galima įvertinti į jūrą išmestų užtveriamaisiais tinklais ir pontoninėmis gaudyklėmis su įtaisytu bemazgio tinklo maišu sužvejotų lašišų išgyvenamumo įverčio reprezentatyvumą ir kokybę, be kita ko, informaciją apie žuvų mirtingumą po paleidimo į jūrą.
            
            
               5 straipsnis 
                  Įsigaliojimas
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. 
            
            
               Jis taikomas nuo 2021 m. sausio 1 d. iki 2023 m. gruodžio 31 d. Šis reglamentas privalomas visas ir tiesiogiai taikomas visose valstybėse narėse.
            
         
         
            
               Priimta Briuselyje 2021 06 22
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22). 
               
               
                  
                     (2)
                  
                        
                  http://ec.europa.eu/fisheries/reform/sec_2011_891_en.pdf
                  .
               
               
                  
                     (3)
                  
                        2020 m. Tarptautinės jūrų tyrinėjimo tarybos (ICES) rekomendacija „Baltijos jūros ekoregiono žvejybos apžvalga“, 2020 m. gruodžio 3 d.; 2020 m. ICES rekomendacija „Baltijos jūros ekoregiono ekosistemų apžvalga“, 2020 m. gruodžio 10 d.
               
               
                  
                     (4)
                  
                        2014 m. spalio 20 d. Komisijos deleguotasis reglamentas (ES) Nr. 1396/2014, kuriuo nustatomas Baltijos jūrai skirtas žuvų išmetimo į jūrą mažinimo planas (OL L 370, 2014 12 30, p. 40).
               
               
                  
                     (5)
                  
                        2017 m. lapkričio 21 d. Komisijos deleguotasis reglamentas (ES) 2018/211, kuriuo nustatomas Baltijos jūrai skirtas atlantinių lašišų išmetimo į jūrą mažinimo planas (OL L 41, 2018 2 14, p. 1).
               
               
                  
                     (6)
                  
                        2016 m. liepos 6 d. Europos Parlamento ir Tarybos reglamentas (ES) 2016/1139, kuriuo nustatomas daugiametis Baltijos jūros menkių, silkių ir šprotų išteklių valdymo ir tų išteklių žvejybos planas (OL L 191, 2016 7 15, p. 1).
               
               
                  
                     (7)
                  
                        2020 m. lapkričio 25 d. Europos Parlamento ir Tarybos reglamentas (ES) 2020/1781, kuriuo iš dalies keičiami Reglamentas (ES) 2016/1139, kiek tai susiję su žvejybos pajėgumo Baltijos jūroje mažinimu, ir Reglamentas (ES) Nr. 508/2014, kiek tai susiję su rytinės Baltijos jūros dalies menkes, vakarinės Baltijos jūros dalies menkes ir vakarinės Baltijos jūros dalies silkes žvejojančių laivynų žvejybos veiklos nutraukimu visam laikui (OL L 400, 2020 11 30, p. 1)
               
               
                  
                     (8)
                  
                        https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf/6176f9ad-0855-4985-b7de-64685862b6cb.
               
               
                  
                     (9)
                  
                        Siira et al., Survival of Atlantic salmon captured in and released from a commercial trap-net: Potential for selective harvesting of stocked salmon, Elsevier, Fisheries Research (80), 2006 m., p. 280–294.
               
               
                  
                     (10)
                  
                        https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f?version=1.4&download=true.
               
               
                  
                     (11)
                  
                        OL L 191, 2016 7 15, p. 1.
               
               
                  
                     (12)
                  
                        2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
               
               
                  
                     (13)
                  
                        2014 m. spalio 20 d. Komisijos deleguotasis reglamentas (ES) Nr. 1396/2014, kuriuo nustatomas Baltijos jūrai skirtas žuvų išmetimo į jūrą mažinimo planas (OL L 370, 2014 12 30, p. 40).
               
               
                  
                     (14)
                  
                        2017 m. lapkričio 21 d. Komisijos deleguotasis reglamentas (ES) 2018/211, kuriuo nustatomas Baltijos jūrai skirtas atlantinių lašišų išmetimo į jūrą mažinimo planas (OL L 41, 2018 2 14, p. 1).
               
               
                  
                     (15)
                  
                        2020 m. gegužės 12 d. perduota BALTFISH aukšto lygio grupės bendra rekomendacija „Nuo įpareigojimo iškrauti laimikį Baltijos jūroje nukrypti leidžianti nuostata, kuria nustatomas Baltijos jūros (ICES 22–32 pakvadračių) lašišų išmetimo į jūrą mažinimo planas“ (BALTFISH High Level Group Joint Recommendation on a derogation from the landing obligation in the Baltic Sea establishing a discard plan as regards salmon in the Baltic Sea (ICES Subdivisions 22-32). 2020 m. rugsėjo 8 d. redakcijos atnaujintos versijos išsiųstos 2020 m. rugsėjo 15 d. ir 2021 m. kovo 16 d.
               
               
                  
                     (16)
                  
                        https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf/6176f9ad-0855-4985-b7de-64685862b6cb.
               
               
                  
                     (17)
                  
                        https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f?version=1.4&download=true.